text: Forår får gymnasterne i hopla 
  02 marts 2014 kl. 09.51
  I denne første forårsweekend går det løs med de mange gymnastikopvisninger, der på landsplan får mere end 130.000 gymnaster i hopla og højt humør.
  Der er fyldte haller, når DGI holder forårsopvisninger, for der er stor interesse for at være med.
  I år arrangerer DGI over 100 opvisningsdage fordelt over hele landet, hvor gymnaster fra lokale foreninger, efterskoler og DGIs landsdelshold viser, hvad de kan præstere.
  I denne weekend er der i TV SYDS område opvisninger I Sønderborg og Bramming, mens det næste weekend går løs i Vejle.
  I de kommende uger vil gymnaster i alle aldre vise en bred vifte af genrer inden for gymnastikken.
  Bag opvisningerne står tusindvis af instruktører, stævnearrangører og andre frivillige. Uden dem var der hverken gymnastikhold eller opvisninger.
   - Forårsopvisninger i DGI Sydøstjylland
   - Forårsopvisninger i DGI Sydvest
   - Forårsopvisninger i DGI Sønderjylland
  